Vremea în București, în perioada 10 – 12 iunie. Scade temperatura cu maxim 4 grade.
În seara de 10 iunie, bucureștenii trebuie să se aștepte la averse cu caracter torențial, frecvente descărcări electrice, vânt intensificat, dar de scurtă durată, vijelii și grindină. Instabilitatea amtosferică va fi temporar accentuată. Până vineri, temperatura scade cu maxim 4 grade, astfel că de la 29 – 30 de grade va ajunge la 26 de grade, joi și vineri.
Administraţia Naţională de Meteorologie a emis o prognoză specială pentru zona Municipiului București.Astfel, miercuri seara, 10 iunie, instabilitatea atmosferică va fi temporar accentuată. Se va manifesta prin averse cu caracter torențial, frecvente descărcări electrice, intensificări de scurtă durată ale vântului, vijelii și grindină.Cantitățile de apă înregistrate, în intervale scurte de timp, vor depăși 15 – 20 l / metru pătrat. Mai mult, temperatura maximă va scădea treptat de la 29 – 30 de grade (miercuri, 10 iunie), la 26 de grade în zilele de joi și vineri (11 și 12 iunie).